《春兴八首 其五》
明代·黄佐

广寒宫殿锁岧峣，汉帝神灵隔绛霄。阴洞夜凝龙虎气，阳林秋老凤凰条。

金茎瑞露沾朱缀，银浦流云入绮寮。翠辇不来环佩冷，满庭修竹自萧萧。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。